ອະ​ດີດ​ນາ​ຍົກ​ ອັອ​ສ​ເຕ​ຣຍ ​ທ່ານ​ເຄີ​ຣ​ຊ໌ ຂອງ​ພັກ​ອາ​ນຸ​ລັກ​ນິ​ຍົມ ຊະ​ນະ ການ​ເລືອກ​ຕັ້ງ ​ກ່ອນ​ກຳ​ນົດ
ໂດຍ​ຄະ​ແນ​ນສຽງ​ສ່ວນ​ໃຫຍ່​ໄດ້​ຖືກ​ນັບ​ໄປ​ແລ້ວ ທີ່​ສະ​ແດງ​ໃຫ້​ເຫັນ​ວ່າ ພັກ​ຂອງ​ປະ​ຊາ​ຊົນ ໄດ້​ຮັບ​ຄະ​ແນນ​ສຽງ 37 ເປີ​ເຊັນ.
ອະດີດນາຍົກລັດຖະມົນຕີ ອັອສເຕຣຍ ທ່ານ ເຊີແບສຕຽນ ເຄີຣຊ໌ ຂອງພັກອານຸລັກ ນິຍົມ ໄດ້ຊະນະການເລືອກຕັ້ງກ່ອນກຳນົດ ທີ່ທ່ານໄດ້ຮຽກຮ້ອງໃຫ້ຈັດຂຶ້ນ ເມື່ອລັດ ຖະບານຂອງທ່ານ ຖືກຍຸບລົງ ເມື່ອສອງສາມເດືອນຜ່ານມາ ໂດຍຄະແນນສຽງສ່ວນໃຫຍ່ໄດ້ຖືກນັບໄປແລ້ວ ທີ່ສະແດງໃຫ້ເຫັນວ່າ ພັກຂອງ ປະຊາຊົນ ໄດ້ຮັບຄະແນນສຽງ 37 ເປີເຊັນ “ມື້ນີ້ ປະຊາຊົນ ໄດ້ລົງຄະແນນເອົາພວກເຮົາ ໃຫ້ກັບຄືນມາອີກຄັ້ງນຶ່ງ” ທ່ານເຄີຣຊ໌ ອາຍຸ 33 ປີ ໄດ້ກ່າວຕໍ່ບັນດາຜູ້ສະໜັບສະໜຸນ ທ່າມກາງສຽງຮ້ອງເຊຍ ຫຼັງຈາກການ ເລືອກຕັ້ງ ໃນວັນອາທິດວານນີ້ ລັດຖະບານຂອງທ່ານເຄີຣຊ໌ ໄດ້ຖືກຍຸບລົງ ໃນເດືອນພຶດສະພາ ຫຼັງຈາກມີ ບັນທຶກ ວີດີໂອ ນຶ່ງ ທີ່ໄດ້ປາກົດອອກມາ ສະແດງໃຫ້ເຫັນ ບັນດາຜູ້ນຳ ຄູ່ພາຄີພົນທະມິດ ຂອງ ທ່ານ ຈາກພັກເພື່ອເສລີພາບ ຂວາຈັດ ກຳລັງພົວພັນແບບມິດສະຫາຍ ກັບພວກຊົນຊັ້ນ ສູງຂອງຣັດເຊຍ ເລື້ອງນອງນັນດັ່ງກ່າວ ກໍບໍ່ໄດ້ປ່ຽນແປງຄວາມຄິດຂອງຜູ້ມີສິດອອກສຽງ ໃນທາງລົບ ຕໍ່ທ່ານເຄີຣຊ໌ ແລະພັກຂອງທ່ານ ແຕ່ຢ່າງໃດ ຊຶ່ງໄດ້ຮັບຄະແນນສຽງຕື່ມອີກເກືອບ ເຖິງ 6 ເປີເຊັນ ເມື່ອທຽບໃສ່ກັບປີ 2017 ສ່ວນພັກເດໂມແຄຣັດສັງຄົມນິຍົມ ປານກາງອຽງຊ້າຍ ກໍໄດ້ຮັບຄະແນນສຽງ 21 7 ເປີເຊັນ ຊຶ່ງຫລຸດລົງຫຼາຍກວ່າ 5 ເປີເຊັນ ເມື່ອທຽບໃສ່ກັບປີ 2017 ພັກສີຂຽວ ຂອງພວກອະນຸລັກສິ່ງແວດລ້ອມ ກໍໄດ້ຮັບຄະແນນສຽງສູງຂຶ້ນ 14 ເປີເຊັນ ຫຼັງຈາກທີ່ ບໍ່ສາມາດຊະນະບ່ອນນັ່ງໃດໆເລີຍ ໃນການເລືອກຕັ້ງຄັ້ງກ່ອນ ເລື້ອງນອງນັນ ທີ່ສົ່ງຜົນກະທົບຕໍ່ພັກເພື່ອເສລີພາບ ເຮັດໃຫ້ຄະແນນສຽງຂອງພັກຕົກ ລົງເຖິງ 10 ເປີເຊັນ ໂດຍໄດ້ຮັບຄະແນນສຽງ ພຽງ 16 ເປີເຊັນເທົ່ານັ້ນ ມາບັດນີ້ ທ່ານເຄີຣຊ໌ ກໍຕ້ອງດໄດ້ເລືອກເອົາຄູ່ພາຄີໃໝ່ ເພື່ອທີ່ຈະຈັດຕັ້ງລັດຖະບານ ປະສົມຂຶ້ນ ອ່ານຂ່າວນີ້ຕື່ມ ເປັນພາສາອັງກິດ